staqsa lill-Ministru għat-Turiżmu: Jista' l-Ministru jgħid x'passi se jittieħdu mill-Ministeru tiegħu tul is-sena li ġejja sabiex ikun hemm tisbiħ u rijabilitazzjoni taż-żona mhux mibnija li hemm il-Fgura bejn Triq Wied Blandun sa fuq nett ta' Triq il-Foss kif kien ġie indikat f'diskorsi preċedenti tal-baġit? Ninforma lill-Onor. Interpellant li bħalissa għaddejin studji fuq Ġnien Valperga fil-Fgura. Qed nitkellmu fuq medda ta' art li taqbeż is-17,000 metru kwadru fejn l-għan prinċipali hu li ntejbu u nsebbħu l-ambjent. Dan ikun kompost minn titjib fil-landscaping, dwal li mhux biss idawwlu l-akwata iżda huma addattati għal dan it-tip ta' sit. Fl-istess proġett qed nesploraw faċilitajiet kemm ġodda kif ukoll eżistenti bħal: titjib fil-parkeġġ li hemm fl-akwata, noħolqu 5-a-side pitch, tinħoloq xi forma ta' trakka naturali fejn wieħed jista' jagħmel eżerċizzju, area għat-tfal, faċilita' kkontrollata għall-iscouts fost ideat oħra. Bħalissa ninsabu fi stadu ta' diskussjonijiet mal-entitajiet lokali kkonċernati.
IL-FGURA – TRIQ WIED BLANDUN – TISBIĦ TAŻ-ŻONA